TTCL ร่วง 4% หลัง 3 โบรกฯ ชี้เข้าเกณฑ์ติด Cash Balance
TTCL ร่วง 4% หลัง 3 โบรกฯ ชี้เข้าเกณฑ์ติด Cash Balance โดยล่าสุด ณ เวลา 11.11 น. อยู่ที่ระดับ 14.80 บาท ลดลง 0.60 บาท หรือ 3.90% สูงสุดที่ระดับ 15 บาท ต่ำสุดที่ระดับ 14.50 บาท มูลค่าการซื้อขาย 455.93 ล้านบาท
30 พ.ค. 2561

ผู้สื่อข่าวรายงานว่า ราคาหุ้น บริษัท ทีทีซีแอล จำกัด (มหาชน) หรือ TTCL ณ เวลา 11.11 น. อยู่ที่ระดับ 14.80 บาท ลดลง 0.60 บาท หรือ 3.90% สูงสุดที่ระดับ 15 บาท ต่ำสุดที่ระดับ 14.50 บาท มูลค่าการซื้อขาย 455.93 ล้านบาท โดยราคาหุ้นปรับตัวลดลงอย่างต่อเนื่อง 5 วันติด ตั้งแต่ราคาหุ้นยืนอยู่ที่ระดับ 21.30 บาท เมื่อวันที่ 2 ก.พ. 61

โดยนักวิเคราะห์ บล.ฟิลลิป (ประเทศไทย), บล.ทรินิตี้ และ บล.ดีบีเอส วิคเตอร์สฯ มีการประเมินว่า TTCL มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 12 ก.พ. 61